# SS British Free Corps

Ar British Free Corps (alamaneg: Britisches Freikorps) a oa un unvez eus ar Waffen-SS e-pad an Eil Brezel-bed savet gant emouestlidi saoz hag eus ar C'hommonwealth, anezho prizonidi vrezel eus an Trede Reich.
Pal pennañ an Trede Reich gant an unvez-se a oa seveniñ propaganda, war-zigarez sevel un unvez enep-komunour a-benn dedennañ an emouestlidi

## Istor ar British Free Corps

Mennozh sevel un unvez Saoz evit nerzhioù an Trede Reich a oa bet hini John Amery, ur faskour a Vro-Saoz. Mab Leo Amery sekretour Stad India ar mare e oa eñ. John Amery a oa aet e Berlin e miz Here 1942 evit kinnig e mennozh d'an Alamanted. Ar pal diazez evitañ a oa sevel un unvez emouestlidi adal ar brizonidi brezel evit stourm war Talbenn ar Reter a-enep ar gomunourien.
An unvez emoustlidi a oa da vezañ savet war patrom an hini c'hall Légion des volontaires français contre le bolchévisme (Lejion c'hall an emoustlidi a-enep ar volchevouriezh, un aozadur kenlabourerezh c'hall o stourm e-touez renkoù ar Wehrmacht. Ouzhpenn degas ar mennozh unvez, Amery en devoa klasket ivez kavout emoustlidi. Aozet en devoa meur a abadenn radio propaganda, o c'hervel ar stourm alaman a-enep ar gomunouriezh.
Da zigentañ holl e oa galvet Legion of St. George (Lejion Sant Jord). Alfred Minchin unan eus an izili kentañ a gavo an anv British Free Corps d'an unvez.

## An niver a emouestlidi

P'edo en e varr ne voe nemet 27 soudard hepken o sevel ar strollad SS British Free Corps. Un enklask spis gant ar c'hazetenner Adrian Weale en deus kavet 59 den hag a vije bet liammet e mare pe vare gant an unvez, lod anezho evit un nebeud devezhioù hepken.
Dre ma oa izeloc'h an niver evit 30 ne voe ket kaset war an talbenn da stourm, urzhioù strizh Hitler a oa da gaout 30 d'an nebeutañ.

## Pennoù

| Penn kentañ | Dibenn | Derez-karg | Anv |
| Gwengolo 1943 | Du 1944 | Hauptsturmführer | Hans Werner Roepke |
| Du 1944 | Ebrel 1945 | Obersturmführer | Walter Kühlich |
| Ebrel 1945 | Ebrel 1945 | Hauptsturmführer | Alexander Dolezalek |

## Izili an SS British Free Corps

| Penn kentañ | Dibenn | Derez-karg | Anv | Barn |
| Genver 1944 | 3 a viz Gwengolo 1944 | Unterscharführer | Roy Courlander "Reg" | 15 vloaz toull-bac'h |
| Kreizh 1943 | C'hwevrer 1945 | Rottenführer | William Charles Brittain "Carl" | 10 vloaz toull-bac'h, dieubet 2 miz war-lerc'h |
| Kerzu 1943 | 9 a viz Ebrel 1945 | Unterscharführer | John Eric Wilson | 10 vloaz toull-bac'h |
| 1943 | Eost 1944 | Unterscharführer | George Francis McLardy "Wood" | Toull-bac'h difin d'ar 1añ a viz Genver 1946, goude-se 15, a-benn ar fin 7 bloaz dieubet e 1953 |
| 19 a viz Ebrel 1945 | Ebrel 1945 | Hauptsturmführer | Douglas Berneville Claye | Dic'halonset |
| | | Schutze | Frank Axon "Tommy Atkins" | |
| C'hwevrer 1943 | Du 1944 | Oberscharführer | Thomas Haller Cooper "Tom Böttcher" | Kondaonet d'ar marv (kroug) met toull-bac'h difin ha dieubet e 1953 |
| | 29 a viz Ebrel 1945 | SS-Mann | Kenneth Berry "Edward Jordan" | 9 miz toull-bac'h |
| 1944 | 1945 | Schütze | Eric Reginald Pleasants | Goulag 1946-1952 |
| 1944 | Mae 1945 | SS-Sturmmann | Alfred Vivian Minchin | 7 bloaz toull-bac'h |
| | | Schutze | Alexander MacKinnon | |
| | | Schutze | William Alexander | |
| | | Unterscharführer | Hugh Cowie | |
| | | Schutze | Charlie Munns | |
| Genver 1945 | Ebrel 1945 | Unterscharführer | Douglas Mardon "Hodge" | |
| Du 1944 | Ebrel 1945 | Rottenfuhrer | Edwin Barnard Martin | Toull-bac'h difin, dieubet e 1954 |
| Ebrel 1945 | Ebrel 1945 | Sturmann | Arthur James Cryderman | Toull-bac'h difin, dieubet e 1954 |
| | | | John Gordon Galaher | Toull-bac'h difin, dieubet e 1954 |
| | | | George Hale | Toull-bac'h difin, dieubet e 1954 |
| | Ebrel 1945 | | Edward Bowlby | |
| | Ebrel 1945 | | Charles Gilbert | |

## Poltriji

* SS-Mann Kenneth Berry hag an SS-Sturmmann Alfred Minchin, gant ofiserien alaman, Ebrel 1944
* SS-Mann Eric Reginald Pleasants, 1944
* SS-Unterscharführer Roy Courlander, 1944
* SS-Oberscharführer Thomas Haller Cooper (Poltred saoz, 1945)
* SS-Rottenführer William Brittain, C'hwevrer 1945

## Liammoù diavaez

* Lec'hienn gouestlet d'an Eil brezel-bed (Poltriji)

## Adkemer er sevenadur
### Lennegezh

* The Eagle Has Landed, romant gant Jack Higgins, Embannadur Collins, 8 a viz Gwengolo 1975 (ISBN 0-671-01934-1)
* Eric Meyer. SS Englander: The Amazing True Story of Hitler's British Nazis (Danevell). Londrez, Embannadur SwordWorks, 2010. (ISBN 1-9065-1244-2)
* Guy Walters. The Traitor. Embannadur Random House(640 pajenn), 30 a viz Even 2011. (ISBN 1446436160 )

### Sinema

* The Eagle Has Landed, gant John Sturges, 26 a viz Genver 1977 (IMDB)

##### Skinwel

* Heulienn filmoù Foyle's War (series 6), Lodenn "The Hide" tamm 3 war 3, gant Stuart Orme, 25 Ebrel 2010, 89 munutenn

##### Diell filmoù

* The Brits Who Fought for Hitler gant James Cutler, History channel, 16 Here 2002, 47 munutenn

## Pennadoù kar

* Rannoù Waffen-SS

## Notennoù ha daveennoù

* ↑ Edmonton Journal - 30 a viz Eost 1945 : [...] The British Free Corps an anti-Russian body [...] The British Free Corps was originaly known as the Legion of Saint George and was to be used as a propaganda movement to combat Bolshevism"